Komisijos reglamentas (EB) Nr. 1216/2002
2002 m. liepos 5 d.
iš dalies keičiantis Reglamentą (EB) Nr. 2300/97 dėl išsamių Tarybos reglamento (EB) Nr. 1221/97, nustatančio bendrąsias medaus gamybos ir prekybos gerinimo priemonių taikymo taisykles, įgyvendinimo taisyklių
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1997 m. birželio 25 d. Tarybos reglamentą (EB) Nr. 1221/97, nustatantį bendrąsias medaus gamybos ir prekybos gerinimo priemonių taikymo taisykles [1], su pakeitimais, padarytais Komisijos Reglamentu (EB) Nr. 2070/98 [2], ypač į jo 5 straipsnį,
kadangi:
(1) Komisijos reglamente (EB) Nr. 2300/97 [3] su paskutiniais pakeitimais, padarytais Reglamentu (EB) Nr. 1336/2001 [4], yra pateiktos medaus gamybos ir prekybos gerinimo priemonių įgyvendinimo nuostatos.
(2) Valstybių narių pranešimuose, kuriuose atnaujinami struktūriniai duomenys apie sektoriaus padėtį, kaip numatyta Reglamento (EB) Nr. 2300/97 1 straipsnio a punkte, buvo pakeistas avilių skaičius; dėl to reikėtų padaryti to reglamento I priedo pakeitimus.
(3) Reglamento (EB) Nr. 2300/97 2 straipsnio 2 dalyje yra nustatyta metinėse programose numatytų priemonių įgyvendinimo galutinė data.
(4) Šiame reglamente numatytos priemonės atitinka Paukštienos ir kiaušinių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2300/97 I priedas yra pakeičiamas šio reglamento priedu.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Pirmą kartą jis taikomas 2002-2003 prekybos metams numatytoms metinėms programoms.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. liepos 5 d.